als_Latn dik_Latn sag_Latn
Pasi Facebook u lançua më 4 shkurt 2004, mediat sociale filluan të flisnin për të. Që në fillim filluan pyetjet: Sa do të zgjerohet ky rrjet social?
Në vitin 2012, Eric Jackson, krijuesi i Ironfire capital, tha se Facebook do të “zhduket” pas pesë apo tetë vitesh, ashtu si Yahoo po humbet rolin e saj, për shkak të vështirësisë për t’u përshtatur me telefonat. Në fillim të vitit 2013, një publikues i The Guardian pretendoi se Facebook do të lërë gjurmë në historinë e internetit.
Facebook po feston 10 vjetorin e krijimit këtë javë. Rrjeti social ka më shumë se 1.2 miliardë përdorues aktivë, më shumë se sa Linkedin, Twitter dhe Google+. Gjithashtu numëron mbi 1 miliardë përdorues aktivë në telefona. Në Facebook, në muaj shpërndahen më shumë se 30 miliardë informacione, ndërsa në ditë vendosen mbi 250 milionë fotografi. Në çdo 20 minuta në Facebook shpërndahen nga një milion lidhje, bëhen nga dy milionë kërkesa për miq dhe dërgohen nga tre milionë porosi.
Në postimin e tij në Facebook, Zuckerberg tha se “është e rrallë mundësia për të prekur jetët e kaq shumë njerëzve”, dhe se ai është “shumë mirënjohës” që është pjesë e këtij udhëtimi.
Përfundimisht, a duhet të konsiderohet Facebook-u tepër i madh për të dështuar? Si gjithmonë, varet kë pyet.
(Herë të lexuara: 289)
als_Latn als_Latn als_Latn als_Latn als_Latn als_Latn